b'\n_START_ARTICLE_\nGalilejev termometer\n_START_PARAGRAPH_\nGalilejev termometer ali termoskop je instrument za merjenje temperature v obliki zaprtega steklenega cilindra, napolnjenega z brezbarvno teko\xc4\x8dino v kateri plavajo ute\xc5\xbei razli\xc4\x8dnih gostot. Obi\xc4\x8dajno so izvedene kot steklene krogle, delno napolnjene s teko\xc4\x8dinami razli\xc4\x8dnih barv. Izkori\xc5\xa1\xc4\x8da dejstvo, da je gostota brezbarvne teko\xc4\x8dine odvisna od temperature (kar je prvi odkril Galileo Galilei, odtod tudi ime naprave). Ute\xc5\xbei, ki imajo ve\xc4\x8djo gostoto, potonejo na dno, tiste z manj\xc5\xa1o gostoto pa plavajo pri vrhu._NEWLINE_Temperatura se dolo\xc4\x8di po barvi najni\xc5\xbeje ute\xc5\xbei, ki ni potonila, ali pa ne lebdi pod vrhom. Novej\xc5\xa1e izvedbe termoskopov imajo na ute\xc5\xbeeh obe\xc5\xa1ene plo\xc5\xa1\xc4\x8dice, na katerih je zapisana temperatura (npr. v \xc2\xb0C). Za pravilno delovanje mora biti toleranca mase ute\xc5\xbei bolj\xc5\xa1a od 1/1000 grama. (1\xce\xbcg)'